Det var en tæt og dramatisk kamp på Hobro Stadion lørdag eftermiddag, men endnu engang formåede Hobro at få sejren i hus. Efter første halvleg gik spillerne ellers til pause, hvor der stod 0-1 til Vendsyssel FF med et mål scoret af Michael Nielsen i halvlegens sidste minut. Men efter pausen udlignende Martin Thomsen til 1-1 og i kampens 81. minut var det Mads Justesen, der scorede sejrsmålet. Det nordjyske opgør samlede 1370 tilskuere, hvilket er sæsonrekord på DS Arena. Hobro beholder 1. pladsen i 1. division og Vendsyssel forbliver på sjettepladsen.
Med lørdagens sejr over Vendsyssel FF sidder Hobro sikkert på førstepladsen i 1. division.